projecte-aina/catalan_government_crawling huggingface dataset:
El consell executiu ha aprovat que ACCIÓ –l'agència per a la competitivitat de l'empresa del Departament d'Empresa i Coneixement- signi un conveni amb la Escuela de Organización Industrial adscrita al Ministeri d'Indústria per oferir assessorament a empreses catalanes en l'àmbit de la indústria 4.0.
El Govern ha aprovat aquest dimarts que ACCIÓ -l'agència per a la competitivitat de l'empresa del Departament d'Empresa i Coneixement- signi un conveni de col·laboració amb l'Escuela de Organización Industrial EOI -adscrita a la Secretaria General d'Indústria i Pime del Ministeri d'Indústria, Comerç i Turisme (MINCOTUR)- per impulsar la transformació digital d'empreses industrials catalanes.
L'objectiu del conveni és que fins a 30 empreses catalanes, tant pimes com grans empreses, puguin rebre assessorament personalitzat aquest 2020 en el marc del programa Activa Industria 4.0 de MINCOTUR per iniciar i desenvolupar projectes en l'àmbit de la indústria 4.0.
A través del programa, consultors especialitzats realitzaran un diagnòstic de la situació de les empreses participants en matèria de transformació digital i se'ls dissenyarà un pla d'actuació específic.
Així, per exemple, s'analitzarà que l'empresa incorpori tecnologies vinculades a la indústria 4.0 com la impressió 3D, la realitat virtual o augmentada, el big data, la intel·ligència artificial, el 5G, la internet de les coses (IoT), el blockchain o la robòtica col·laborativa.
A través de conveni, ACCIÓ i EOI cofinançaran la major part del cost de la participació de les empreses en aquest programa, que està previst que puguin presentar les seves candidatures a partir del mes vinent.
Aquesta iniciativa reforça les activitats impulsades pel Departament d'Empresa i Coneixement mitjançant el programa ProACCIÓ 4.0 -articulat per la Direcció General d'Indústria a través d'ACCIÓ- que té per objectiu sensibilitzar, acompanyar i assessorar les empreses catalanes en l'àmbit de la indústria 4.0.
La iniciativa es dirigeix tant a aquelles empreses que encara no han iniciat el seu procés de transformació tecnològica com a aquelles que ja estan duent a terme inversions en aquest camp.
Aquesta iniciativa reforça les activitats impulsades pel Departament d'Empresa i Coneixement mitjançant el programa ProACCIÓ 4.0
Les noves oficines de 700m2 ubicades a la Rambla de Catalunya de Barcelona se centraran en el desenvolupament de tecnologia i serveis
La botiga online de luxe alemanya Mytheresa ha obert un hub tecnològic a la Rambla Catalunya de Barcelona que acollirà fins a 70 treballadors.
El hub tecnològic de l'empresa alemanya a Barcelona se centrarà en el desenvolupament de tecnologia i serveis amb la contractació de professionals dels àmbits de les TIC, el màrqueting i el disseny, entre d'altres.
Per establir-se a Catalunya l'empresa ha rebut el suport d'ACCIÓ, l'agència per a la competitivitat de l'empresa del Departament d'Empresa i Coneixement de la Generalitat de Catalunya, i de l'Ajuntament de Barcelona, a través de Barcelona Activa.
Segons ACCIÓ, hi ha actualment més de 1.150 filials d'empreses alemanyes establertes a Catalunya.
Segons el president de Mytheresa, Michael Kliger, " estem molt entusiasmats amb l'obertura de les oficines de Mytheresa a Barcelona, que ha emergit com un dels hubs tecnològics líders a Europa i ofereix un pol únic de talent internacional.
L'accés directe a l'escena tecnològica de Barcelona que es troba en creixement té molt valor per a l'expansió continuada, exitosa i global de MyTheresa ".
Actualment, una trentena de persones ja treballen en aquest nou hub, que consolida el compromís de l'empresa alemanya amb Barcelona, on va obrir unes primeres oficines l'any 2018.
Amb seu central a Munic (Alemanya), Mytheresa, fundada l'any 2006, compta amb més de 700 treballadors i unes vendes netes de 377 milions d'euros globalment.
L'empresa treballa amb més de 250 marques internacionals de moda de luxe i distribueix a més de 140 països.
Amb seu central a Munic (Alemanya), Mytheresa compta amb més de 700 treballadors
La cabina, de la mida d'una persona, realitza fotografies per identificar automàticament lesions sospitoses de ser cancerígenes mitjançant algoritmes d'intel·ligència artificial i envia un informe al dermatòleg perquè pugui realitzar un diagnòstic més ràpid.
La startup catalana Dermavision Solutions (Roses, Alt Empordà) ha creat un dispositiu intel·ligent que pot detectar lesions a la pell sospitoses de ser un melanoma en 5 minuts.
Aquest projecte pioner consisteix en una cabina de la mida d'una persona que fotografia tot el cos del pacient i identifica les lesions que poden ser cancerígenes mitjançant algoritmes d'intel·ligència artificial i sense intervenció humana.
El dispositiu elabora automàticament un informe amb les dades recollides i l'envia al dermatòleg perquè pugui realitzar un diagnòstic més ràpid.
Dermavision, que actualment disposa d'un prototip funcional del dispositiu, és una de les empreses beneficiàries de l'ajut Startup Capital d'ACCIÓ, l'agència per a la competitivitat de l'empresa del Departament d'Empresa i Coneixement.
La startup gironina té previst començar properament la fase de validació del seu prototip en un hospital.
D'acord amb el CEO de Dermavision, Narcís Ricart, " el nostre dispositiu no vol substituir el dermatòleg, sinó posar al seu abast la intel·ligència artificial per ajudar-lo a diagnosticar més ràpidament sense haver de recopilar dades de manera manual ".
Segons Ricart, " el melanoma és un dels pocs càncers que es poden veure directament, a simple vista, però el problema és que per poder-lo detectar cal fer una revisió periòdica de totes les lesions del cos per identificar qualsevol evolució sospitosa ".
" Els dermatòlegs potser no sempre tenen temps de fer aquest seguiment en profunditat, que pot requerir prop d'una hora de reconeixement, fet que acaba implicant que sigui el mateix pacient qui s'hagi d'anar observant, però no sempre ho fa correctament ", explica. "
Si aquest tipus de càncer es detecta en etapes inicials, és molt més senzill de tractar, però si es desenvolupa, les opcions de sobreviure baixen en picat i esdevé un dels més mortals ", conclou.
Es tracta d'un dispositiu no invasiu que, després de fotografiar tot el cos del pacient, processa les imatges a través de la intel·ligència artificial per poder alertar de canvis en la mida, el color o la forma d'una piga que puguin implicar que es tracta d'una lesió maligna.
La startup catalana, fundada a principis del 2019 i amb seu central a Roses, té per objectiu que el dispositiu s'integri en hospitals i centres mèdics com una eina més de diagnòstic per contribuir a la detecció del càncer de pell, " com si es tractés d'altres eines que es fan servir en altres especialitats com una mamografia o una ressonància magnètica " de manera que " s'ofereixi una estandardització i es digitalitzi tota la informació del pacient ".
La startup catalana té per objectiu que el dispositiu s'integri en hospitals i centres mèdics com una eina més de diagnòstic i prevenció
El fabricant d'envasos per al sector cosmètic i perfumer ha tancat les seves primeres comandes en aquest mercat a través d'acords amb distribuïdors d'arreu del país.
L'empresa catalana Ramon Clemente Glass, amb seu al Masnou (Maresme), exportarà 400.000 flascons de vidre per al sector de la perfumeria i la cosmètica als Estats Units aquest 2020.
Es tracta de les primeres comandes del fabricant català en aquest mercat, on ha tancat acords amb diversos distribuïdors d'arreu del país tant del sector cosmètic com de l'alimentació.
Per expandir-se als Estats Units, l'empresa ha comptat amb el suport d'ACCIÓ –l'agència per a la competitivitat de l'empresa, depenent del Departament d'Empresa i Coneixement- a través de l'Oficina Exterior de Comerç i d'Inversions a Miami i de l'Oficina Exterior a Washington DC.
Segons el responsable d'exportacions de Ramon Clemente Glass, Albert Bach, " els Estats Units és un mercat gran, amb pocs fabricants de vidre i, per tant, un importador per excel·lència ". "
Som una empresa amb presència internacional, però per nosaltres era un repte entrar en aquest país, que valora el disseny europeu com un producte de qualitat ", explica.
D'aquesta manera, Ramon Clemente comercialitzarà als Estats Units els seus envasos estàndard i també fabricarà motlles i envasos a mida segons les necessitats de cada client.
Els envasos l'empresa catalana es dirigeixen en darrer terme a productors de perfum i productes cosmètics i de bellesa.
Ramon Clemente Glass, fundada l'any 1933 i amb una facturació anual de 20 milions d'euros, compta actualment amb una plantilla d'uns 200 treballadors.
L'empresa produeix més de 80 milions de flascons, un 40% dels quals exporta a mercats internacionals, majoritàriament a França, Itàlia i Alemanya.
A banda de la seu central i fàbrica del Masnou, l'empresa també compta amb plantes a la Llagosta i l'Hospitalet del Llobregat.
Les exportacions catalanes als Estats Units l'any 2019 van superar els 2.600 milions d'euros (un 5,3% més respecte l'exercici anterior), mentre que 10.200 empreses catalanes hi van vendre els seus productes.
L'empresa produeix més de 80 milions de flascons, un 40% dels quals exporta a mercats internacionals
Les empreses que es redefineixen globals ( re-born global ) són les empreses consolidades que històricament ja podrien haver viscut un procés d'internacionalització.
Després d'un canvi d'estratègia o de propietaris, reemprenen el seu procés d'internacionalització.
Com en les empreses nascudes globals, les vies d'internacionalització de les que es redefineixen globals desafien els principis dels models seqüencials d'internacionalització.
A diferència de les born global, però, aquestes són empreses consolidades que fan un canvi sobtat i significatiu en la seva estratègia d'internacionalització.
A Catalunya n'hi ha diversos exemples, com poden ser Custo Barcelona, Grup Mango i Mas Doix.
Sovint, les absorcions i les adquisicions són els motius que condueixen a la redefinició dels models de negoci i les estratègies de creixement.
En el cas de les absorcions, l'orientació internacional de la nova empresa és determinant en la impulsió d'un canvi significatiu en l'estratègia internacional.
Qüestions com els canvis en les pràctiques directives, el coneixement del mercat internacional, la disponibilitat de més recursos de finançament i la utilització de canals i xarxes existents en mercats internacionals són claus per un bon desenvolupament del procés.
En el cas de les adquisicions, es tenen en compte models com l'adquisició d'una empresa amb connexions internacionals o transferència interna de tecnologia i distribució de drets.
En els darrers anys, s'han engegat nombrosos programes públics i privats per tal de facilitar i accelerar aquest procés d'internacionalització, programes que trobaran en aquest treball noves perspectives per millorar les actuacions presents i futures de l'empresa.
Internacionalització i funció directiva: el perfil directiu de les empreses catalanes com a determinant de l'activitat a l'exterior
Destaca la importància de l' equip directiu d'una empresa en el seu procés d' internacionalització.
Entén que els coneixements, actituds, percepcions, habilitats, competències i/o experiències dels directius són un punt clau per a l'èxit dels projectes d'internacionalització.
Després d'estudiar diverses empreses catalanes, identifica i analitza dos grans perfils de directius: un més orientat internacionalment i un altre que ho està menys.
L'estudi aposta pel primer tipus de directiu per augmentar les possibilitats d'èxit dels processos d'internacionalització ja que és més entusiasta quant a la contribució que poden fer les exportacions al benefici de les seves empreses.
El primer perfil és el d'un directiu relativament jove (d'entre 26 i 40 anys), llicenciat i amb un postgrau, que habitualment parla més de dos idiomes estrangers i que sovint ha viscut més de sis mesos en un altre país.
Sol estar més motivat per obrir-se a nous mercats, accepta i tolera millor el risc com a manera d'actuar,
Aquest perfil predomina entre els directius d'empreses d' alimentació, tèxtil i confecció, química, equips electrònics-màquines d'oficina i serveis.
Per a ell, sol ser clau la planificació estratègica, la investigació de mercats, les visites regulars als diferents mercats i les aplicacions de les noves tecnologies.
El segon perfil sol ser el d'un directiu de més de 40 anys, amb més de deu anys d'experiència, normalment en els sectors de la fusta, el paper, metal·lúrgia, indústries extractives, construcció, material de transport i altres manufactures.
Sol tenir estudis superiors (no necessàriament universitaris) i normalment no parla més de dos idiomes ni ha viscut gaire temps a l'estranger.
L'empresa ha trobat un nínxol de merca t servint un producte del tot adaptat tant a primeres marques com a les petites de tot el món.
Treballen en uns quaranta països dels cinc continents, que els aporten un 60% de la facturació actual.
L'especialització pot donar avantatge competitiu en sèries curtes davant d'altres proveïdors més grans.
L'externalització de la producció de les peces dóna flexibilitat a l'hora de produir segons la necessitat del client.
Tenir un departament d'R+D és bàsic per poder aportar solucions al mercat.
Cal una forta inversió inicial, però obté rendiments ràpids, i és una bona carta de presentació davant de clients i mercats.
Àfrica és un continent ric en recursos naturals.
La Xina hi té una presència important i tenen avantatge competitiu en preu.
El desenvolupament del continent està lligat a la construcció.
Per Germans Boada, els indicadors per saber a on li interessa instal·lar-se són el PIB per càpita i el consum ceràmic.
Germans Boada afirma que és molt important cercar desenvolupar una relació a llarg termini, ja que dóna sostenibilitat a l'empresa i a la marca.
Cal aprofundir en la col·laboració i crear valor.
Per fer-ho s'ha de trepitjar el terreny i estar al costat del client.
Germans Boada ho fa amb seminaris, fires i contacte directe amb el client.
Per entrar a l'Àfrica agafar l'avió no és la manera més adequada.
Germans Boada ho fa a partir de fires internacionals, col·laboracions amb fabricants de ceràmica i les missions internacionals.
La Xina té un mercat d'entre 300 i 400 milions de persones de classe mitjana.
El país asiàtic viu un alentiment del creixement a causa de la demanda externa que es vol compensar amb demanda interna amb mesures governamentals com l'augment dels salaris.
La Xina hauria de mantenir un 8-9% de creixement els propers anys.
Les empreses xineses cada cop més fan disseny i R+D i tenen productes i marques pròpies que competiran als mercats estrangers i local.
Mercats d'elevada saturació, amb forta competència, on no és senzill fer-s'hi un lloc.
Tot i així, són un bon espai de partida per iniciar el canvi cultural que suposa per a una empresa convertir-se en exportadora.
Jordi Bolea, CEO de Teknics, relata l'experiència que suposa per a una pime adonar-se de la necessitat d'internacionalitzar-se i el procés per aconseguir-ho en països tan competitius com els del centre d'Europa.
Aquesta entrevista ha tingut lloc en el marc de la Setmana de la Internacionalització 2018.
Consulta'n tots els continguts!
La meitat de la població mundial ja viu en nuclis urbans.
Una xifra que va a l'alça i obliga a refer els sistemes de mobilitat cap a una lògica intermodal on hi cooperin administracions, empreses i ciutadans.
José Manuel Barrios, responsable d'innovació d'Applus+ Idiada; i Rafael Cubiles, Business Development Manager de Sensefields, reflexionen sobre la nova mobilitat del segle XXI i el paper que hi ha de jugar empreses com les seves.
Aquesta entrevista ha tingut lloc en el marc de la Setmana de la Internacionalització 2019.
Consulta'n tots els continguts!
divendres, 4 de setembre del 2020
Aquí pots veure la presentació Escenaris actuals i perspectives del Brexit
Aquí pots veure la presentació Impacte i recomanacions empresarials en l'àmbit de la mobilitat dels treballadors
Aquí pots veure la presentació Eines i serveis per fer front al Brexit
Aquí pots veure el vídeo de la sessió.
En la tercera sessió del cicle 'Ara si: prepara't per al Brexit', especialistes en l'àmbit laboral de KPMG, ens explicaran en detall les implicacions que comportarà en la mobilitat de treballadors, la sortida del Regne Unit de la UE.
El Regne Unit va abandonar la Unió Europea la mitjanit del 31 de gener del 2020, tot entrant en un període de transició.
Aquest període temporal s'ha pactat com a part de l'acord de retirada i durarà fins com a mínim el 31 de desembre de 2020.
Fins aleshores, la situació romandrà sense canvis per als ciutadans, els consumidors, les empreses, els inversors, els estudiants i els investigadors, tant a la UE com al Regne Unit.
És molt important que les empreses que mantenen relacions empresarials amb el Regne Unit es preparin per treballar d'una nova manera, tot avançant-se als canvis més imminents i preparant plans de contingència.
Preparar-se per la nova manera de treballar amb el Regne Unit un cop ha entrat en vigor el Brexit.
Una empresa amb relacions comercials amb el Regne Unit.
Sandra Font, cap de l'Oficina de Barreres a la Internacionalització d'ACCIÓ
Escenaris actuals i perspectives del Brexit
Impacte i recomanacions empresarials en l'àmbit de la mobilitat dels treballadors
Eines i serveis per fer front al Brexit
Alba Lara, gestora de l'Oficina de Barreres a la Internacionalització d'ACCIÓ
El centenar de drogueries poloneses comptaran amb un expositor amb diferents models de brotxes i pinzells de maquillatge de la marca catalana, que també ha comercialitzat prop de 500 kits de regal per a la campanya de Nadal.
L'empresa catalana Beter, especialitzada en accessoris de bellesa i cura personal, ha introduït a Polònia una de les seves col·leccions de brotxes i pinzells de maquillatge en un centenar de drogueries d'arreu del país.
Aquests establiments comptaran amb expositors de fins a 17 models diferents de brotxes i pinzells de maquillatge de la marca catalana, que també ha començat a comercialitzar prop de 500 unitats de kits de regal de cara a la campanya de Nadal.
Amb l'objectiu de conèixer millor el mercat polonès, Beter, que ha tancat un acord amb una xarxa local de drogueries, va participar en una missió empresarial organitzada per ACCIÓ –l'agència de la Generalitat de Catalunya per a la competitivitat de l'empresa- a través de l'Oficina Exterior de Comerç i Inversions a Varsòvia, i la Cambra de Comerç de Girona a mitjans del 2017, que li va permetre tancar aquest acord de distribució.
Segons explica la Business Developer de Beter, Núria Jàvega, " Polònia és un mercat molt gran, on existeixen fabricants de productes complementaris als nostres i on, per tant, crèiem que hi podíem trobar moltes oportunitats ".
Tot i així, Jàvega també destaca que es tracta d'un " mercat difícil, en què el món de la bellesa i la cura personal ha de valoritzar-se, sobretot perquè els accessoris encara es veuen com quelcom secundari i sense valor afegit ".
Després d'introduir-se a Polònia aquest 2018 a través d'aquest acord, la marca preveu ampliar properament els espais en què comercialitza els seus productes i calcula que l'any vinent la seva presència al país creixerà al voltant d'un 25%.
En aquest sentit, segons explica Jàvega, Beter està treballant també per " desenvolupar el canal de venta online a Polònia " i incrementar així el seu abast.
L'empresa, fundada fa més de 80 anys i actualment gestionada per la tercera generació familiar, distribueix els seus articles en perfumeries de categoria mitjana i selectiva, farmàcies i grans superfícies especialitzades.
Beter està present en 45 països a tot el món i actualment exporta prop del 20% de la seva facturació, però el seu objectiu és doblar aquest volum en els propers anys. "
Volem consolidar-nos internacionalment com una marca de referència al sector, com ja ho som aquí perquè diversificar-se és una necessitat ", afirma Jàvega.
Beter preveu ampliar incrementar la seva presència a Polònia el 2019 al al voltant d'un 25%
La teva empresa treballa amb el Regne Unit?
Vols saber com t'afectarà el Brexit?
Et presentem el "Termòmetre BREXIT", una eina d'autodiagnòstic que et permetrà avaluar quin és el teu grau d'exposició i quins són els principals riscos que has d'esquivar.
i obtindràs un informe personalitzat amb els punts clau que has de tenir en compte i una comparativa amb altres empreses del teu sector i mida.
altres serveis a la Finestreta BREXIT
per a que la sortida del Regne Unit de la Unió Europea passi de ser un risc i a convertir-se en una oportunitat!
2/ T'enviarem un correu electrònic amb un enllaç d'accés exclusiu per a la teva organització.
3/ Quan finalitzis el qüestionari d'autodiagnòstic rebràs un informe amb l'avaluació.
Atenció, perquè això és important:
Més recomanacions al manual d'usuari:
Vostè pot exercir els seus drets d'accés, rectificació, supressió, limitació, portabilitat i oposició enviant una comunicació a l'adreça postal del Passeig de Gràcia, 129, CP 08008 de Barcelona, o bé enviant un correu electrònic a [EMAIL] Les seves dades seran conservades mentre es mantingui la seva relació amb ACCIÓ i, un cop finalitzada aquesta, fins al transcurs dels terminis de prescripció legal aplicables i/o fins als terminis necessaris per tal de garantir el compliment de la missió d'interès públic de la nostra entitat.
Avís legal i política de privacitat:
La ©Generalitat de Catalunya permet la reutilització dels continguts i de les dades sempre que se citi la font i la data d'actualització, que no es desnaturalitzi la informació i que no es contradigui amb una llicència específica
La consellera d'Empresa i Coneixement, Àngels Chacón, ha assegurat que "volem acompanyar les empreses en la reflexió i la preparació dels seus plans d'actuació perquè des del primer minut del nou escenari estiguin llestes i siguin competitives".
El Departament d'Empresa i Coneixement, a través d'ACCIÓ –l'agència per a la competitivitat de l'empresa- posa en marxa un pla d'actuacions per orientar les empreses catalanes que actualment exporten, importen o tenen una filial al Regne Unit amb motiu de la sortida d'aquest país de la Unió Europea.
Es tracta de la Finestreta Brexit, que té per objectiu assessorar el teixit empresarial català perquè prepari plans de contingència.
Durant la presentació d'aquesta línia d'actuacions, la consellera d'Empresa i Coneixement, Àngels Chacón, ha assegurat aquest dimarts al matí que "volem acompanyar les empreses en la reflexió i la preparació dels seus plans d'actuació perquè des del primer minut del nou escenari estiguin llestes i siguin competitives".
Chacón ha subratllat que el "Regne Unit és un dels principals socis de Catalunya en diversos camps, i volem que segueixi sent així".
En aquest sentit, la Finestreta Brexit contempla diverses actuacions, en primer lloc per sensibilitzar l'empresa catalana de la necessitat de preparar-se per a la sortida del Regne Unit de la Unió Europea i, en segon lloc, perquè elaborin plans d'actuacions en àmbits com la fiscalitat i les duanes, la logística, l'organització interna, el seu model de negoci i el marc regulatori, financer i legal.
Actualment 3.374 empreses catalanes exporten al Regne Unit –el cinquè soci comercial de Catalunya- per un valor de 3.900 milions d'euros, mentre que les importacions se situen en els 2.800 milions d'euros.
Destaquen les vendes de Catalunya al Regne Unit en els sectors de l'automoció, els aparells i material elèctric i el plàstic i manufactures.
D'altra banda, hi ha 461 filials d'empreses catalanes en aquest país.
Les actuacions derivades de la Finestreta Brexit es duran a terme des de Barcelona (mitjançant l'Oficina Tècnica de Barreres a la Internacionalització d'ACCIÓ) i a través de l'oficina d'ACCIÓ a Londres:
Per elaborar els serveis que s'ofereixen a les empreses en el marc de la Finestreta Brexit, ACCIÓ ha analitzat les implicacions més directes que pot suposar el Brexit per a les empreses.
Les actuacions derivades de la Finestreta Brexit es duran a terme des de l'Oficina Tècnica de Barreres a la Internacionalització i a través de l'oficina d'ACCIÓ a Londres.